Deținătorul mărcii „Arsenie Boca“, arădeanul Daniel Gheorghe, cel care în ultimele săptămâni a demarat mai multe acțiuni pentru a bloca vânzarea de obiecte religioase cu chipul părintelui, anunță că astăzi va merge la Prislop, pentru a avea o discuție cu agenții comerciali. Daniel Gheorghe spune că în cazul în care va constata încălcări ale legii, va sesiza poliția pentru a se lua măsuri împotriva comercianților.

Cine este deţinătorul drepturilor asupra imaginii lui Arsenie Boca în România

„În calitate de reprezentat legal al S.c. Pulse Escape S.r.l. -unica deținătoare a licenței de marcă Părintele Arsenie Boca – voi fi prezent la Mănăstirea Prislop. Scopul vizitei va consta în informarea tuturor agenților comerciali care doresc să vândă produse care poartă însemnele mărcii înregistrate, cu privire la condițiile necesare intrării în legalitate. Este mai mult decât necesar ca toți cei care până acum comercializau astfel de produse – fie-n mănăstire, fie la tarabele aflate în zona adiacentă mănăstirii, ori în alte unități comerciale – să înțeleagă că această licență nu le interzice să mai desfășoare acte de comert, însă le impune îndeplinirea unor condiții minimale. Totodată, tuturor celor interesați de obținerea unei astfel de licențe, le voi oferi sprijinul meu necondiționat. De asemenea, aduc la cunoștință că în cazul în care voi constata încălcări ale legii 84/1998 privind mărcile și indicațiile geografice, voi sesiza organele competente în vederea luării de măsuri în consecință“, spune Daniel Gheorghe.

sursa: livearad.ro